ai4bharat/Pralekha huggingface dataset:
پنچایتی راج کی وزارت
پونے میں گرام پنچایتوں میں پائیدار ترقی کے اہداف پر تین روزہ قومی ورکشاپ کا افتتاح
گاؤں کی مجموعی ترقی کے لیے سرپنچ کا کردار بہت اہم ہے: وزیر مملکت  شری کپل موریشور پاٹل
’’مرکزی حکومت گاؤوں کی ترقی کے لیے پرعزم ہے‘‘
پنچایتی راج کے مرکزی وزیر مملکت جناب کپل موریشور پاٹل نے آج گاؤں کی ترقی میں ’سرپنچ‘ کے کردار کی اہمیت پر زور دیا اور اسے محض ایک عہدہ نہیں بلکہ گرام پنچایتوں کی ہمہ گیر ترقی کے لیے ایک طاقت قرار دیا۔ وہ آج پونے میں "موضوعات 4 اور 5 پر موضوعاتی نقطہ نظر کو اپنانے کے ذریعے پنچایتوں میں پائیدار ترقی کے اہداف کی لوکلائزیشن: 'کافی پانی اور صاف اور سبز گرام پنچایت'" کے موضوع پر تین روزہ قومی سطح کی ورکشاپ کے افتتاحی اجلاس سے خطاب کر رہے تھے۔ 22 سے 24 ستمبر 2022 تک ورکشاپ کا اہتمام پنچایتی راج کی وزارت نے محکمہ دیہی ترقی اور پنچایتی راج حکومت مہاراشٹر کے تعاون سے کیا ہے۔
وزیر موصوف نے ’سرپنچوں‘سے ہمیشہ بلند مقصد رکھنے، اہداف طے کرنے اور انہیں کامیابی سے حاصل کرنے پر زور دیا۔ شری پاٹل نے اس بات پر زور دیا کہ مرکزی حکومت نے گاؤں کو ملک کے بڑے شہروں کی طرح ترقی دینے کا فیصلہ کیا ہے اور اسے حاصل کرنے میں گاؤں کی پنچایت اور سرپنچ کا کردار بہت اہم ہوگا۔ شری پاٹل نے نشاندہی کی کہ دیہی ترقی کے لیے اقوام متحدہ کے ذریعہ طے کردہ 17 پائیدار ترقی کے اہداف  کو حاصل کرنے کے لیے مرکزی اور ریاستی حکومتوں کو مشترکہ کوششیں کرنی ہوں گی۔
جناب پاٹل نے مزید کہا کہ ایس ڈی جیز کے زیادہ سے زیادہ مقاصد حاصل کرنے والی گرام پنچایتوں کو انعام دیا جائے گا اور وزیر اعظم اس گاؤں کے سرپنچ کے ساتھ بات چیت کریں گے۔
مہاراشٹر کی حکومت کے دیہی ترقی اور پنچایتی راج کے وزیر جناب گریش مہاجن نے سرپنچ کے کردار اور ذمہ داریوں کے بارے میں بات کی اور گرام پنچایتوں کو براہ راست فنڈز کی منتقلی کے ذریعے رقم کے خرد برد ہونے کو ٹھیک کرنے اور گاؤں میں سرکاری خدمات کی آخری منزل کی فراہمی پر زور دیا۔
مہاراشٹر اسٹیٹ ای گرام پورٹل کا افتتاح جناب پاٹل نے کیا اور اس موقع پر گاؤں کی ترقی سے متعلق دو کتابوں کا اجراء کیا گیا۔
سیشن کے دوران، ڈاکٹر چندر شیکھر کمار، پنچایت راج کی وزارت کے ایڈیشنل سکریٹری نے ایک پریزنٹیشن دی اور گرام پنچایتوں سے درخواست کی کہ وہ قومی پنچایت ایوارڈز کے لیے جاری درخواست کے عمل میں حصہ لیں۔ محترمہ وینی مہاجن، سکریٹری محکمہ پینے کے پانی اور صفائی ستھرائی، وزارت جل شکتی نے ایک پینل بحث کی صدارت کی۔ گرام پنچایت میں پانی کے انتظام جیسے موضوعات پر ویڈیو فلموں کی نمائش کی گئی اور شرکاء کی طرف سے خوب پذیرائی حاصل کی۔
پدم شری حاصل کرنے والے جناب پوپٹراؤ پوار، جو مہاراشٹر انڈیا کے احمد نگر ضلع کی ایک گرام پنچایت ہیوارے بازار کے سرپنچ ہیں، بھی معززشخصیات میں موجود تھے۔ ورکشاپ کے آج کے افتتاحی اجلاس میں ، پنچایتی راج کی وزارت کے سکریٹری جناب سنیل کمار اورحکومت مہاراشٹر کے دیہی ترقی اور پنچایتی راج کے ایڈیشنل چیف سکریٹری جناب راجیش کمار بھی موجود تھے۔ مہاراشٹر اور ملک بھر سے پنچایتی راج اداروں کے منتخب نمائندے اور کارکنان قومی ورکشاپ میں شرکت کر رہے ہیں۔
نیشنل ورکشاپ کے بارے میں مزید معلومات کے لیے یہاں کلک کریں۔
وزیراعظم کا دفتر
وزیر اعظم نے ایتھلیٹ جیوتی یرّاج کو ایشیائی کھیلوں میں خواتین کی 100میٹر رکاؤٹوں والی دوڑ میں نقرئی تمغہ جیتنے پر مبارکباد پیش کی
وزیر اعظم جناب نریندر مودی نے ایتھلیٹ جیوتی یرّاج کو ایشیائی کھیلوں میں خواتین کی 100 میٹر رکاؤٹوں والی دوڑ میں نقرئی تمغہ جیتنے پر مبارکباد پیش کی ہے۔
انہوں نے کہا کہ یہ ان کی لچک، نظم و ضبط اور سخت تربیت کا نتیجہ ہے۔
وزیر اعظم نے ایکس پر پوسٹ کیا:
’’ایشیائی کھیلوں میں خواتین کی 100 میٹر پر مشتمل ہرڈلس دوڑ میں @JyothiYarraji نے شاندار نقرئی تمغہ جیتا۔
یہ ان کی لچک، نظم و ضبط اور سخت تربیت کا نتیجہ ہے۔ میں انہیں مبارکباد دیتا ہوں اور ان کے مستقبل کے لیے نیک ترین خواہشات پیش کرتا ہوں۔‘‘
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا ہے کہ وزیر اعظم نریندر مودی جمہوریت کے حقیقی جوہر ہیں
انہوں نے کہا کہ ایک عام آدمی جو عاجزانہ پس منظر سے تعلق رکھتا ہے وہ سراسر قابلیت اور عوامی حمایت کی بنیاد پر اعلیٰ مقام پر پہنچ سکتا ہے
وزیرموصوف نے جموں و کشمیر میں مجلٹا، ادھم پور میں پی آر آئی کے ایک اجلاس سے خطاب کیا
نئی دہلی۔ 11 جون مرکزی وزیر ڈاکٹر جتیندر سنگھ نے جموں و کشمیر کے ادھم پور کے مجالٹا میں کہا کہ وزیر اعظم نریندر مودی جمہوریت کے حقیقی جوہر ہیں، جس میں ایک عام آدمی جو عاجزانہ پس منظر تعلق رکھتا ہے وہ محض قابلیت اور عوام کی عوامی حمایت کی بنیاد پر اعلیٰ مقام تک پہنچ سکتا ہے۔
آج ایک میٹنگ سے خطاب کرتے ہوئے ڈاکٹر جتیندر سنگھ نے کہا کہ جمہوریت کا اصل جوہر یہ ہے کہ جب بھی کوئی بچہ پیدا ہوتا ہے، چاہے اس کے گھر کی سماجی یا معاشی حیثیت یا نسب کچھ بھی ہو، ماں کو یہ یقین ہونا چاہیے کہ وہ یہ خواب دیکھے کہ اس کے بچے کو بھی جمہوری نظام کی درجہ بندی میں اعلیٰ مقام حاصل کرنے کا موقع ملے ۔ اگر ایسا ہے تو، وزیر اعظم کے عہدے پر مودی کے عروج نے جمہوری طاقت اور ہندوستان کی اقدار میں عام لوگوں کا اعتماد بحال کیا۔ اس کے ساتھ ہی، اس نے خاندانی نظام کے خاتمے کو بھی نشان زد کیا جس کے نتیجے میں مرکز میں متواتر نسلی خاندانوں کی حکمرانی تھی۔
ڈاکٹر جتیندر سنگھ نے بتایا کہ گزشتہ آٹھ سالوں کے دوران وزیر اعظم ایم مودی کی طرف سے سماج کے محروم طبقوں کے فائدے کے لیے جو عوامی فلاحی اسکیمیں اور پروگرام متعارف کروائے گئے ہیں وہ درحقیقت بی جے پی کی چھ دہائیوں کی جدوجہد کا نتیجہ ہے جس کے تحت ’’کسی کی خوشنودی نہیں، انصاف سب کے لیے‘‘ کے اصول پر مبنی حکمرانی کا نظام قائم کیا گیا ہے۔ انہوں نے کہا کہ وزیر اعظم کا عہدہ سنبھالنے کے فوراً بعد مودی نے اپنے آپ کو غریبوں کی خدمت اور ملک کے محروم طبقات اور خطوں کی مساوی ترقی کا عہد کیا تھا۔ انہوں نے مزید کہا کہ آج پیچھے مڑ کر دیکھا جائے تو کوئی واضح طور پر کہہ سکتا ہے کہ انہوں نے اپنی باتوں پر عمل کیا ہے۔
ڈاکٹر جتیندر سنگھ نے کہا کہ مودی کی فلاحی اسکیموں کی ایک اور نمایاں خصوصیت یہ ہے کہ انہوں نے ملک میں ایک نیا کلچر اور ایک نیا سیاسی کلچر متعارف کرانے کی کوشش کی ہے۔ اجولا اسکیم اور پی ایم آواس یوجنا کے فائدے ذات، عقیدہ اور مذہب ، یہاں تک کہ سیاسی وابستگی یا ووٹ بینک کے تحفظات سے قطع نظر ضرورت مندوں تک پہنچے۔
جہاں تک ادھم پور-کٹھوعہ-ڈوڈا لوک سبھا حلقہ کا تعلق ہے، ڈاکٹر جتیندر سنگھ نے کہا، نہ صرف قومی سطح کے پروجیکٹ جیسے دیویکا ندی پروجیکٹ اور پاکل ڈول ہائیڈرو پاور پروجیکٹ شروع کیے گئے ، بلکہ شاہ پور-کنڈی پروجیکٹ اور ریٹل پروجیکٹ جیسے کئی زیر التوا پروجیکٹوں کو متعارف کرایا گیا ۔ اسی کے ساتھ ، شمالی ہندوستان کا پہلا صنعتی بایوٹیک پارک، کٹرا سے دہلی تک پہلا ایکسپریس کوریڈور شروع کیا گیا اور ایک ہی حلقے میں تین سرکاری میڈیکل کالج کا ہونا نایاب ہے۔
اس موقع پر پمفلٹ بھی تقسیم کیے گئے جس میں ادھم پور-کٹھوعہ -ڈوڈا لوک سبھا حلقہ میں گزشتہ آٹھ سالوں کے دوران شروع کیے گئے 75 بڑے ترقیاتی پروجیکٹوں کی نشاندہی کی گئی ہے۔
ڈاکٹر جتیندر سنگھ نے بوتھ سطح کی میٹنگ سے بھی خطاب کیا اور دورے کے دوران ایک دلت خاندان سے ملاقات کی۔ ان کے ساتھ جموں و کشمیر بی جے پی کے نائب صدر پون کھجوریا اور مقامی سرپنچ، پنچ اور پی آر آئی بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6403
(Visitor Counter : 119
صحت اور خاندانی بہبود کی وزارت
نابینا پن اور بصری معذوری پرقابوپانے کے لیے قومی پروگرام  پر تازہ ترین
مشن موڈ موتیابند سرجری مہم  کا آغاز نابینا پن اور بصری معذوری پرقابوپانے کے لئے قومی پروگرام  کے تحت کیا گیا
مالی سال 23-2022 کے لیے 75,00,000 موتیا بند کی سرجری کے ہدف کے مقابلے میں 83,44,824 موتیا بند کی سرجری کی گئی
نابینا پن اور بصری معذوری پر قابو پانے کے قومی پروگرام  کے تحت، ہر ریاست اور مرکز کے زیر انتظام علاقوں کو سالانہ اہداف مختص کرکے موتیابند کے باقی ماندہ کیسوں کو نمٹانے کے لئے ایک مشن موڈ موتیابند سرجری مہم  شروع کی گئی تھی  ۔ مالی سال 23-2022 کے لیے 75,00,000 موتیا بندکی سرجری کا ہدف رکھا گیا تھا جس کے مقابلے میں 83,44,824 موتیا بند کی سرجری کی گئی۔ یہ مہم 2025 تک قابل اجتناب یز اندھے پن کے پھیلاؤ کو 0.25 فیصد تک کم کرنے کے لیے اٹھایا گیا ایک بڑا قدم ہے۔
مالی سال 16-2015 سے 23-2022 تک ریاست تلنگانہ کے لئے این پی سی بی وی آئی کے تحت ریاستی پروگرام کے نفاذ کے منصوبے  میں منظور شدہ فنڈز کو ضمیمہ-I میں رکھا گیا ہے۔
آئی ای سی کی باقاعدہ سرگرمیاں/ آگاہی مہم این پی سی بی وی آئی پروگرام کا حصہ ہیں۔ اس کے علاوہ، آئی ای سی کی بڑی سرگرمیاں سال بھر میں عالمی گلوکوما ہفتہ ، آنکھوں کے عطیہ فورنائٹ اور عالمی بینائی کے دن پر پورے ملک میں منعقد کی جاتی ہیں۔ یہ واقعات قابلِ اجتناب اندھے پن کی روک تھام کے لیے صحت مند طرز زندگی کی ضرورت کو اجاگر کرتے ہیں۔
ضمیمہ -1
مالی سال 16-2015سے مالی سال 23-2022تک ریاستیں تلنگانہ کے لئے اندھے پن اوربصری معذوری پرقابوپانے کے لئے قومی پروگرام کے لئے ایس پی آئی پی منظوریاں

|
|
مالی سال
|
|
رقم
|
|
2015-16
|
|
1,520.00
|
|
2016-17
|
|
770.01
|
|
2017-18
|
|
1,447.45
|
|
2018-19
|
|
5,258.50
|
|
2019-20
|
|
1347.00
|
|
2020-21
|
|
1,757.64
|
|
2021-22
|
|
1,125.70
|
|
2022-23
|
|
1,993.50
- مذکورہ بالا ریاست کی طرف سے جمع کردہ ایف ایم آرکے مطابق ہے اور عارضی ہے ۔
صحت وخاندانی وبہبود کے مرکزی وزیرمملکت پروفیسرایس پی سنگھ بگھیل نے آج راجیہ سبھامیں ایک تحریری جواب میں یہ بیان دیا۔
وزیراعظم کا دفتر
وزیراعظم نے جگدگرو آدی شنکرآچاریہ کے یوم پیدائش پرانھیں خراج عقیدت پیش کیا
وزیراعظم جناب نریندرمودی نے جگدگروآدی شنکرآچاریہ کے یوم پیدائش پرانھیں خراج عقید ت پیش کیاہے ۔
وزیراعظم نے ٹوئیٹ کیا:
“अद्वैत वेदांत के सूत्रधार और भारतीय संस्कृति के पुनर्जागरण के प्रणेता जगद्गुरु आदि शंकराचार्य जी को उनकी जन्म-जयंती पर कोटि-कोटि नमन। उनके आध्यात्मिक संदेशों में एक भारत-श्रेष्ठ भारत की भावना समाहित है, जो युग-युगांतर तक देशवासियों की प्रेरणाशक्ति बनी रहेगी।”
وزارت دفاع
دفاعی سکریٹری ڈاکٹر اجئے کمار کی دفاعی نمائش 2022 کےموقع پر زمبابوے اور مالدیپ کےوفود کے ساتھ باہمی ملاقاتیں
دفاعی سکریٹری ڈاکٹر اجئے کمار نے گجرات کے گاندھی نگر میں بارہویں دفاعی نمائش کے موقع پر 20اکتوبر 2022 کو زمبابوے اور مالدیپ کے وفود کے ساتھ باہمی ملاقاتیں کیں۔ زمبابوے کے وفد کی قیادت سفیر مارک گرے میرونگوے کررہے تھے جو اپنے ملک کے دفاعی سکریٹری کے علاوہ جنگی سورمابھی ہیں، ہندوستانی دفاعی سکریٹری سے ملے۔ اس ملاقات میں دفاعی تعاون کے اُمور پر بات چیت ہوئی جس میں خاص طور پر تربیت کا شعبہ اور دفاعی صنعت کے اُمور زیر بحث آئے۔
بعدازاں دفاعی سکریٹری نےمالدیویائی وفد سے ملاقات کی جس کی قیادت مالدیپ کی وزیر دفاع محترمہ ماریہ احمد دیدی کررہی تھیں۔ دفاعی فورس کے سربراہ میجر جنرل عبداللہ شمائل بھی ہمراہ تھے۔ اس ملاقات میں جاری اہم دفاعی تعاون کے کئی اُمور زیر بحث آئے ۔ فریقین نے مستقبل کے دفاعی صنعتی اشتراک کے شعبوں کاجائزہ لیا۔ ان میں مشترکہ تربیت اور صلاحیت سازی کے شعبے بھی شامل تھے۔
۔۔۔۔۔۔۔۔۔۔۔
ش ح۔ ع س۔ ع ن۔
U-11688
(Visitor Counter : 82
صدر جمہوریہ کا سکریٹریٹ
صدر جمہوریہ ہند نے مادھوپور گھیڑ میلے کا افتتاح کیا
نئی دہلی۔ 10 اپریل صدر جمہوریہ ہند جناب رام ناتھ کووند نے آج  گجرات کے مادھو پور گھیڑ، پوربندر میں پانچ روزہ مادھو پور گھیڑمیلے کا افتتاح کیا۔ گجرات کی حکومت وزارت ثقافت کے اشتراک سے ہر سال بھگوان کرشن اور رکمنی کے مقدس اتحاد کا جشن منانے کے لیے 2018 سے اس میلے کا انعقاد کر رہی ہے۔
اس موقع پر خطاب کرتے ہوئے صدر جمہوریہ نے رام نومی کے موقع پر ہم وطنوں کو مبارکباد دی۔ انہوں نے کہا کہ مہاتما گاندھی نے مریادا پرشوتم شری رام کے نظریات پر مبنی جدید ہندوستان میں رام راجیہ کے قیام کی امید کی تھی۔ صدر جمہوریہ کووند نے کہا کہ شری کرشن کی زندگی سے وابستہ گاؤں میں اور باپو کی جائے پیدائش پوربندر کے قریب مادھو پور گھیڑمیلے کا افتتاح کرنا ان کے لیے اعزاز کی بات ہے۔
صدر جمہوریہ نے کہا کہ شری کرشنا اور رکمنی کی شادی کی لوک کہانی سے پتہ چلتا ہے کہ ہندوستان کا ثقافتی اتحاد کتنا قدیم ہے اور ہماری سماجی ہم آہنگی کی جڑیں کتنی گہری تھیں۔ آج کے اتر پردیش میں پیدا ہوئے، شری کرشنا نے گجرات کو اپنی کرم بھومی بنایا اور ہمارے ملک کے آج کے شمال مشرقی خطے سے تعلق رکھنے والی ایک شہزادی رکمنی سے شادی کی۔ لوک عقیدے کے مطابق مادھو پور گھیڑگاؤں کی زمین ان کے ملن کی گواہ رہی ہے۔
صدر جمہوریہ نے کہا کہ میلوں، تہواروں اور زیارت گاہوں نے ہمارے وسیع ملک کو زمانہ قدیم سے سماجی اور ثقافتی اتحاد کے دھاگے میں باندھ رکھا ہے۔ مادھو پور میلہ گجرات کو شمال مشرقی خطے سے ایک اٹوٹ بندھن میں جوڑتا ہے۔ اس طرح کی تقریبات کے ذریعہ لوگوں کو خصوصاً نوجوان نسل کو ہماری وراثت ، ثقافت، آرٹ، دستکاری اور روایتی کھانوں کے بارے میں معلومات حاصل کرنے کا موقع ملتا ہے۔ ایسی تقریبات سیاحت کو بھی فروغ دیتی ہیں۔
صدر جمہوریہ کو یہ جان کر خوشی ہوئی کہ شمال مشرقی خطے کی ترقی کی وزارت بھی اس سال بڑے پیمانے پر میلے کے انعقاد سے وابستہ ہے اور شمال مشرقی ریاستوں میں ایک ہی دن کئی ثقافتی میلوں کا انعقاد کیا جا رہا ہے۔ انہوں نے امید ظاہر کی کہ یہ میلہ ہماری ثقافتی روایت میں ایک خاص شناخت کا حامل ہوگا۔
صدرجمہوریہ کو یہ جان کر خوشی ہوئی کہ گجرات کے کاروباری لوگ ترقی کی راہ پر گامزن روایت اور جدیدیت کے درمیان توازن کو برقرار رکھتے ہیں۔ انہوں نےکہا کہ پائیدار ترقی کے اہداف کو حاصل کرنے کے لیے مختلف ریاستوں کی کارکردگی کا جائزہ لینے کے لیے نیتی آیوگ کی سال 2020-21 کی رپورٹ کے مطابق، گجرات تمام عمر کے لوگوں کو صحت مند زندگی تک رسائی فراہم کرنے کے معاملے میں ملک کی سر فہرست ریاست ہے۔ نیز، صنعت، اختراع اور بنیادی ڈھانچے کی جامع ترقی کے پیرامیٹر پر، گجرات کی کارکردگی تمام ریاستوں میں بہترین رہی ہے۔
صدر جمہوریہ نے کہا کہ مادھو پور گھیڑکے میلے کے ساتھ ساتھ گجرات کے کئی مندروں اور شمال مشرقی ہندوستان میں کئی مقامات پر اس موقع پر منعقد ہونے والی مختلف تقریبات ہندوستان کی ثقافتی، روحانی اور سماجی اتحاد کا جشن ہے۔ انہوں نے خوشی کا اظہار کیا کہ پورے ملک کے لوگوں کو جذباتی سطح پر جوڑنے کا یہ تہوار آزادی کے امرت مہوتسو کے ساتھ منایا جا رہا ہے۔ انہوں نے کہا کہ آزادی کا امرت مہوتسو بنیادی طور پر قومی فخر کے احساس کو مضبوط کرنے کے مقصد سے منایا جا رہا ہے۔ مادھو پور گھیڑمیلے سے وابستہ تمام تہوار ہندوستان کے اتحاد اور تنوع کو بھی اجاگر کرتے ہیں۔
صدر جمہوریہ کی تقریر دیکھنے کے لیے یہاں کلک کریں –
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4112
(Visitor Counter : 94
وزارت دفاع
بھارت –چین کور کمانڈر سطح کی 16ویں دور کی میٹنگ کی مشترکہ پریس ریلیز
بھارت – چین کور کمانڈر سطح کی 16ویں دور کی میٹنگ 17 جولائی 2022 کو چوشول – مولدو سرحد پر بھارت والے حصہ میں منعقد ہوئی۔
11 مارچ 2022 کو منعقد ہوئی آخری میٹنگ میں ہوئی پیش رفت کی بنیاد پر، طرفین نے تعمیری انداز اور مستقبل کو لے کر پر امید رہتے ہوئے مغربی سیکٹر میں ایل اے سی پر متعلقہ مسائل کے حل کے لیے تبادلہ خیالات کیے۔ بقیہ مسائل کو جلد از جلد حل کرنے کے مقصد سے کام کرنے کے لیے قائدین کی جانب سے فراہم کردہ رہنمائی کی مدد سے طرفین نے اس سلسلے میں بے جھجھک انداز میں تفصیلی طور پر تبادلہ خیالات کیے۔ طرفین نے اس امر کا اعادہ کیا کہ بقیہ مسائل کا حل مغربی سیکٹر میں ایل اے سی پر امن و سکون کے قیام میں مددگار ثابت ہوگا اور اس سے باہمی تعلقات میں پیش رفت ہوگی۔
اس درمیان، دونوں فریقوں نے مغربی سیکٹر میں سلامتی اور استحکام برقرار رکھنے پر اتفاق کیا۔ فریقین نے قریبی رابطہ بنائے رکھنے ، فوجی اور سفارتی چینلوں کے توسط سے بات چیت کا عمل جاری رکھنے اور بقیہ مسائل کے جلد از جلد باہمی طور پر قابل قبول حل تلاشنے پر اتفاق کیا۔
پارلیمانی امور کی وزارت
حکومت نے آج سیاسی پارٹیوں کے لیڈروں کے ساتھ میٹنگ کی ؛ مرکزی وزراء سمیت 27 پارٹیوں کے 37 لیڈروں نے شرکت کی
جناب پرہلاد جوشی نے کہا ہے کہ 66 دن پر محیط پارلیمنٹ کے اس اجلاس میں کل 27 نشستیں ہوں گی 
نئی دلی،30 جنوری، 2023 / وزیر دفاع جناب راج ناتھ سنگھ کی صدارت میں 30 جنوری 30 2023 کو نئی دلی میں پارلیمنٹ ہاؤس کے احاطے میں سیاسی جماعتوں کے لیڈروں کے ساتھ ایک میٹنگ منعقد ہوئی جس میں پارلیمنٹ کے آئندہ بجٹ اجلاس 2023 سے متعلق امور پر تبادلہ خیال کیا گیا ہے۔ یہ میٹنگ پارلیمانی امور کے مرکزی وزیر جناب پرہلاد جوشی نے بلائی تھی ۔ میٹنگ میں کامرس اور صنعت کے مرکزی وزیر؛ صارفین کے امور، خوراک اور تقسیم عامہ اور ٹیکسٹائل کے وزیر اور راجیہ سبھا میں ایوان کے لیڈر ؛ جناب پیوش گوئل، پارلیمانی امور اور ثقافت کے وزیر مملکت جناب ارجن رام میگھوال، پارلیمانی امور اور امور خارجہ کے وزرائے مملکت جناب وی مرلی دھرن، نے میٹنگ میں شرکت کی۔ اجلاس میں پارلیمنٹ کی کل 46 سیاسی جماعتوں میں سے 27 سیاسی جماعتوں کے 37 لیڈر موجود تھے۔
پارلیمانی امور کے مرکزی وزیر نے لیڈروں کو مطلع کیا کہ پارلیمنٹ کا بجٹ اجلاس 2023 منگل 31 جنوری 2023 کو شروع ہوگا اور سرکاری کام کی ضروریات کے پیش نظر یہ اجلاس 6 اپریل 2023 بروز جمعرات کو ختم ہو سکتا ہے۔ اس مدت کے دوران دونوں ایوانوں کو 13 فروری، 2023 بروز پیر کو تعطیل کے لیے ملتوی کر دیئے جائیں گے اور 13 مارچ، 2023 بروز پیر کو اجلاس پھر شروع ہوگا تاکہ قائمہ کمیٹیاں مختلف وزارتوں/ محکموں کے مطالبات زر کی جانچ کر سکیں اور اس پر رپورٹ تیار کر سکیں۔ 66 دن کی مدت پر محیط اس اجلاس میں کل 27 نشستیں پوں گی  ۔
جناب جوشی نے مزید کہا کہ اس اجلاس کو خاص طور پر 24-2023 کے مرکزی بجٹ سے متعلق مالی کام کاج اور صدر کے خطبے پر شکریہ کی تحریک پر بحث کے لیے وقف ہوگا۔ تاہم،اجلاس کے دوران ضروری قانون سازی اور دیگر کام بھی اٹھائے جائیں گے۔
پارلیمانی امور کے وزیر نے یہ بھی کہا کہ حکومت دونوں ایوانوں میں دیگر تمام اہم امور پر تبادلہ خیال کے لیے تیار ہے۔ مختلف سیاسی پارٹیوں کے لیڈروں نے پارلیمنٹ کے آئندہ بجٹ اجلاس کے دوران ان کی طرف سے اٹھائے جانے والے مختلف امور پر اپنے خیالات کا اظہار کیا اور حکومت کو بجٹ اجلاس 2023 کے دوران پارلیمنٹ کے ایوانوں کی کارروائی پرامن طریقے سے چلانے کے لئے مکمل تعاون فراہم کرنے کا یقین دلایا۔
مرکزی وزیر دفاع جناب راج ناتھ سنگھ نے شرکت کرنے والی تمام پارٹیوں کے لیڈروں کی طرف سے اٹھائے گئے نکات کو سننے کے بعد میٹنگ میں ان کی فعال اور موثر شرکت کے لئے لیڈروں کا شکریہ ادا کیا اور اس بات کی بھی ستائش کی کہ میٹنگ کے دوران صحتمند تبادلہ خیال کیا گیا اور اہم معاملات کو اجاگر کیا گیا۔
.................
ش ح ۔ وا ۔ اع
U – 1013
(Visitor Counter : 92
صحت اور خاندانی بہبود کی وزارت
خون کی کمی کی بیماری سے مبّرا بھارت حکمت عملی کے تحت کئے گئے اقدامات
صحت وخاندانی بہبود کے مرکزی وزیر مملکت ڈاکٹربھارتی پروین پوارنے آج راجیہ سبھا میں ایک سوال کے تحریری جواب میں یہ معلومات فراہم کی کہ این ایف ایچ ایس کے پانچویں دور کے مطابق ، 15سال سے 49 سال تک کی عمر کی خواتین میں خون کی کمی کی بیماری کی موجودگی ، 21-2019میں کم ہوکر 57.0فی صد ہوگئی ہے ، جب کہ این ایف ایچ ایس کے چوتھے دور میں  میں یہ 53.1 فیصد تھی ۔
حکومت ہندپوشن ابھیان کے تحت خون کی کمی کی بیماری سے مبّرا بھارت  حکمت عملی کا نفاذ کررہی ہے ۔ اس حکمت عملی کے تحت ، آبادی کے چھ گروپوں میں خون کی کمی کی بیماری میں کمی لانے کا ہدف مقرر کیاگیاہے ۔ آبادی کے یہ چھ گروپ ہیں –بچے ، بچے ، نوخیز لڑکیاں اورلڑکے ، حاملہ خواتین ، دودھ پلانے والی مائیں اور تولیدی عمل کی عمر کی خواتین  کا گروپ ۔
صحت اورخاندانی فلاح وبہبود کی وزارت نے اے ایم بی کے تحت خون کی کمی کی بیماری کو ختم کرنے کی غرض سے بعض بڑے اقدامات کئے ہیں ۔ ان اقدامات میں درج ذیل اقدامات شامل ہیں ۔
- مرض کو روکنے والی دوا اورقلت دم یاخون کی کمی کو ختم کرنے والی وٹامن بی کی معاون دوا۔
- کیڑے ماردوا
- ڈجیٹل طریق کارکے استعمال سے خون کی کمی کی بیماری کی جانچ
- مخصوص علاقوں میں خون کمی کی بیماری کی غیرغذائی وجوہات کو حل کرنا ، جس کے تحت ملیریا اوردیگربیماریوں پرخاص توجہ مرکوز کی جائیگی
- متعلقہ محکموں اوردیگروزارتوں کے ساتھ تال میل اوراشتراک
- طبی دیکھ بھال فراہم کرنے والے افراد کی صلاحیت سازی کے لئے خون کی کمی کی بیماری پرقابو پانے کے بارے میں عمدگی اورجدیدتحقیق کے قومی مرکز کی خدمات حاصل کرنا۔
- خون کی کمی کی بیماری سے ‘مکت بھارت ڈیش بورڈ ’کے استعمال سے ریاستوں اورمرکز کے زیرانتظام علاقوں میں پیش رفت کی نگرانی کرنا ۔
صحت اورخاندانی بہبود کی وزارت کی جانب سے سال 21-2019کے دوران کئے گئے خاندانی صحت سے متعلق قومی سروے  پانچویں دورکے مطابق ، 15سال سے 49سال تک کی عمر کی خواتین میں خون کی کمی کی بیماری پائے جانے کی شرح 57فیصد ہے جب کہ 16-2015میں خاندانی صحت سے متعلق قومی سروے  کے چوتھے دور میں یہ بیماری پائے جانے کی شرح 53.1فیصد تھی ۔
البتہ تیرہ ریاستوں اور مرکز کے زیرانتظام علاقوں آندھراپردیش ، انڈمان اورنکوبارجزائر، اروناچل پردیش، چنڈی گڑھ ، دادرا اورنگرحویلی اوردمن اوردیو، ہریانہ ، ہماچل پردیش ،لکشدیپ ، میگھالیہ ، دلّی کا قومی راجدھانی خطہ ، تمل ناڈو ، اترپردیش اور اتراکھنڈ میں این ایف ایچ ایس -4کے مقابلے این ایف ایچ ایس -5میں 15 سال سے 49سال تک کی عمر کی خواتین کے مابین خون کی کمی بیماری میں کمی درج کی گئی ہے ۔
وزیراعظم کا دفتر
وزیر اعظم نےمہاراشٹر کے پونے میں دگدوشیٹھ مندر میں درشن اور پوجا کی
وزیر اعظم جناب نریندر مودی نے آج مہاراشٹر کے پونے میں دگدوشیٹھ مندر میں درشن اور پوجا کی۔
وزیر اعظم نے ٹویٹ کیا:
‘‘پونے کے شری منت دگدوشیٹھ حلوائی گنپتی مندر میں پوجا کر کے خود کو خوش قسمت محسوس کر رہا ہوں۔ ’’
۔۔۔۔۔۔۔۔۔۔۔
ش ح۔ م م۔ ن ا۔
U- 7824
(
ماحولیات، جنگلات اور موسمیاتی تبدیلی کی وزارت
فطرت کی بحالی اورتحفظ
ماحولیات ، جنگلات اورموسمیاتی تبدیلی کے وزیرمملکت جناب اشونی کمارچونے آج لوک سبھا میں یہ اطلاع فراہم کی ہے کہ ماحولیات، جنگلات اور موسمیاتی تبدیلی کی وزارت، حیاتیاتی تنوع  کے کنونشن کے مینڈیٹ کے مطابق، نایاب خطرے سے دوچار  پرجاتیوں اور مقامی پودوں کے نباتاتی باغات، محفوظ علاقوں اور حیاتیاتی ذخائر کے ذریعے تحفظ کی حوصلہ افزائی کرتی ہے۔ وزارت کی طرف سے مختلف اسکیموں جیسے بوٹینک گارڈن  اسکیم، پروجیکٹ ٹائیگر اسکیم اور ماحولیات کی تعلیم، بیداری اور تربیت  اسکیم کے تحت مالی اعانت فراہم کی جاتی ہے۔ ای ای اے ٹی اسکیم کے تحت، اسکولوں اور کالجوں میں ایکو کلبوں کو ماحولیاتی بیداری کو فروغ دینے اور ماحولیات کے تحفظ کے لیے طلبہ کی شرکت کو متحرک کرنے کے لیے تعاون کیا جاتا ہے۔ اس کے علاوہ، سنٹرل زو اتھارٹی نے 12 مارچ 2021 کو ‘کنزرویشن ٹو کو ایکسٹینس: دی پیپل کنیکٹ’ کے عنوان سے آؤٹ ریچ مہم کا آغاز کیا ہے جو کہ 75 ہفتوں پر محیط اقدام ہے، جس میں 75 تحفظ کی ترجیحی پرجاتیوں اور ہندوستان بھر میں 75 چڑیا گھروں کو نمایاں کیا گیا ہے۔
انڈین کونسل آف ایگریکلچرل ریسرچ  کے ذریعہ فراہم کردہ معلومات کے مطابق، آئی سی اے آر کی تحقیق کسانوں کی شراکت کے موڈ اور ترقی پذیر مقام کے لیے مخصوص، لاگت سے موثر، ماحول دوست، اور سماجی طور پر قابل قبول سائنسی کھیتی کے طریقوں کو مدنظر رکھتے ہوئے ازسرنوترتیب دی گئی ہے۔ کسانوں کے وسائل کی دستیابی، روایتی دیسی ٹیکنالوجی کا علم اور کھیتی کی زمینی اختراعات۔ آئی سی اے آر نے مٹی کی صحت کے موثر انتظام، زرعی پانی کے انتظام، واٹرشیڈ کے انتظام، غذائی اجزاء اور پانی کے استعمال کی کارکردگی میں اضافہ، وسائل کے تحفظ، فصلوں کے تنوع، مربوط کاشتکاری کے نظام بشمول زرعی جنگلات، خشک زمین کی کاشتکاری، بنجر، ساحلی اور پہاڑی زراعت، موسمیاتی زراعت کے لیے ٹیکنالوجیز وغیرہ تیار کی ہیں۔62 فصلوں/ فصلوں کے نظام کے لیے طریقوں کا نامیاتی کاشتکاری پیکیج بھی تیار کیا گیا ہے۔ موسمیاتی لچکدار زراعت میں قومی اختراعات  کے تحت، موسمیاتی لچکدار ٹیکنالوجیز، یعنی خشک سالی کو برداشت کرنے والی مختصر مدت کی اقسام، فصلوں میں تنوع، مربوط کاشتکاری کے نظام، مٹی اور پانی کے تحفظ کے اقدامات وغیرہ کا مظاہرہ ملک کے 151 انتہائی کمزور اضلاع میں کیا گیا ہے۔ موسمیاتی تبدیلی کے خلاف خطرے کو کم سے کم کرنا۔ کسی بھی موسمی مشکلات سے نمٹنے کے لیے 650 اضلاع کے لیے زرعی ہنگامی منصوبے بھی تیار کیے گئے ہیں۔ مزید، کامیاب تحقیق کے فوائد کو تربیت اور فرنٹ لائن مظاہروں  کے ذریعے ملک بھر کے کسانوں میں مقبول کیا جاتا ہے۔
وزیراعظم کا دفتر
وزیر اعظم نے لوسر تہوار کے موقع پر لوگوں کو مبارکباد دی
وزیر اعظم جناب نریندر مودی نے لوسر تہوار کے موقع پر لوگوں کو مبارکباد دی اور نیک خواہشات پیش کی ہیں۔
وزیر اعظم نے ٹوئٹ کیا:
’’لوسر تہوار‘‘، جو لداخ میں نئے سال کے طور پر پورے جوش و خروش کے ساتھ منایا جاتا ہے، کے موقع پر سبھی کو مبارکباد۔ آج شروع ہونے والا یہ سال سبھی کی زندگی میں خوشیاں اور خوشحالی لائے۔ اس سال میں سبھی کی آرزوئیں پوری ہوں۔‘‘
وزارت دفاع
مشن ساگر IV، کے تحت آئی این ایس جلشوا ایہولا بندرگاہ پہنچ گیا ہے
نئی دہلی ،23مارچ ، 2021، مشن ساگر IV کے ایک حصے کے طو رپر بھارتی بحریہ کا جہاز جلشوا 22 مارچ 2021 کو پورٹ ایہولا، مڈغاسکر پہنچ گیا۔ یہ جہازقدرتی آفات سے نمٹنے کی امداد کے طور پرمڈغاسکر کی اپیل پر 1000 میٹرک ٹن چاول اور ایک لاکھ ہائیڈروکسی کلوروکوئن کی گولیاں وہاں اتارے گا۔
بھارت سرکار کی طرف سے مڈغاسکر کی حکومت کو امدادی سامان حوالے کرنے کی سرکاری تقریب 23 مارچ 2021 کو منعقد ہوئی۔ اس تقریب میں مڈغاسکر کے وزیر اعظم ہز ایکسیلنسی کرسٹین نٹسے، انوسی علاقے کے گورنر جناب جیری ہیٹری فنڈ ڈرازانا اور فورٹ ڈوفن کے میئر جناب جارجز مینی رنڈری آنیانیا نے شرکت کی۔ بھارت کی نمائندگی مڈغاسکرمیں بھارت کے سفیر جناب ا بھے کمار اور آئی این ایس جلشوا کے کمانڈنگ آفیسر کیپٹن پنکج جوہان نے کی۔
ایک سال کے عرصے کے ا ندر بھارتی بحریہ کے جہاز کا مڈغاسکر کا یہ دوسرا دورہ ہے۔ اس سے پہلے مشن ساگر-1 کے تحت مئی-جون2020 میں بھارتی بحریہ نے مڈغاسکر کو ضروری دوائیں پہنچائی تھیں۔ آئی این ایس جلشوا کا یہ دورہ بھارت کے ردعمل کے تحت ہے جو اس نے پچھلے برس مڈغاسکر کو متاثر کرنے والے بحرانوں کے جواب میں اختیار کیا ہے۔
حکومت کی حکمت عملی کا مقصد موجودہ وبائی بیماری کووڈ-19 پر قابو پانے میں اور مڈغاسکر کو درپیش شدید قحط سالی پر قابو پانے میں اس کی مدد کرناہے۔ ’مشن ساگر‘ دونوں ملکوں کے درمیان قدرتی آفات پر قابو پانے اور اس کے نتیجے میں آنے والی پریشانیوں کو دور کرنے میں دونوں ملکوں کے بہترین تعلقات کا آئینہ دار ہے۔ اس جہاز کے دورے سے ساگر علاقے کے تمام لوگوں کے لیے سلامتی اور ترقی کو یقینی بنانے کے ہمارے وزیر اعظم وژن کی عکاسی ہوتی ہے اور اس اہمیت کا اظہار ہوتا ہے جوبھارت آئی او آر میں مواقع ملکوں کے ساتھ اپنے تعلقات کو دیتا ہے۔ یہ کارروائی وزارت خارجہ اور بھارت سرکار کی دیگر ایجنسیوں کے قریبی تعاون سے انجام دی گئیں۔
وزارت دفاع
وزیر دفاع راج ناتھ سنگھ نے دہشت گردی کی روک تھام کیلئے امریکہ کے رول کی تعریف کی
نئی دہلی،11اکتوبر/ امریکی سینٹ کے رکن ٹیڈ کروز  اور میگی حسن  نے آج نئی دہلی میں وزیر دفاع جناب راج ناتھ سنگھ سے ملاقات کی۔ اس میٹنگ کے دوران وزیر دفاع نے ہندوستان اور امریکہ کے درمیان شراکت داری میں ہوئی پیش رفت پر اطمینان کا اظہار کیا اور دونوں ملکوں کے باہمی دفاعی تعلقات کو مزید مستحکم کرنے کےطور طریقوں پر تبادلہ خیال کیا ۔ انہوں نے امریکہ کو دنیا کی سب سے قدیم جمہوریت سے تعبیر اور امریکہ کو ہندوستان کے سب سے زیادہ اہم اور بھروسہ مند ساجھیداروں میں سے ایک قرار دیا ۔
یہ کہتے ہوئے کہ ہندوستان امریکہ کے درمیان اشتراک وتعاون نے گذشتہ پانچ برسوں کے دوران غیر معمولی اور شاندار پیش رفت کی ہے، جناب راج ناتھ سنگھ نے امید ظاہر کی کہ آنے والے برسوں میں دونوں ملکوں کے درمیان اسٹریٹجک ساجھیداری مزید توسیع پائے گی اور پھلے پھولے گی۔
وزیر دفاع جناب راج ناتھ سنگھ نے دہشت گردی کی روک تھام کیلئےامریکہ کے ذریعے ادا کئے گئے رول کو سراہا۔انہوں نے دہشت گردی کی لعنت کا مقابلہ کرنے کے لئے بین الاقوامی برادری کے ساتھ مل کر کام کرنے کے حکومت ہند کے عہد کا اعادہ کیا۔
ہندوستان میں امریکی سفیر جناب کنیتھ جسٹر اور وزارت دفاع کے افسران نے اس میٹنگ میں شرکت کی۔